|  |  |
| --- | --- |
| **Հ Ա Ս Տ Ա Տ Վ Ա Ծ Է**    **Հայաստանի Հանրապետության**  **Տավուշի մարզի Դիլիջանի քաղաքային**  **Համայնքի ավագանու**  **թիվ … որոշմամբ**  **Դիլիջանի համայնքապետ**  **---------------- Ա. Սանթրոսյան**  **--- ------------ 2016թ.** | ՀՎՀՀ- 0 7 9 0 3 3 3 9  \_\_\_\_\_\_\_\_\_ գրանցված կանոնադրության  Թիվ\_\_\_\_փոփոխությունը գրանցած է  Հայաստանի Հանրապետության իրավա-  բանական անձանց պետական ռեգիստրի կողմից  \_ \_\_\_\_\_\_\_2016թ. |

***<<ԴԻԼԻՋԱՆԻ ԵՐԿՐԱԳԻՏԱԿԱՆ ԹԱՆԳԱՐԱՆ>>***

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

**ԿԱՆՈՆԱԴՐՈՒԹՅՈՒՆ**

(նոր խմբագրություն)

Տավուշի մարզ, Դիլիջան համայնք - 2016թ

Դիլիջան համայնքի երկրագիտական թանգարանի կանոնադրություն 2

**1. ԸՆԴՀԱՆՈՒՐ ԴՐՈՒՅԹՆԵՐ**

1.1. Տավուշի մարզի <<Դիլիջանի երկրագիտական թանգարան>> համայնքային ոչ առևտրային կազմակերպությունը (հետագայում՝ թանգարան) համալրվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային գեղագիտական և պատմամշակութային կազմակերպություն:

Թանգարանի հիմնադիրը Հայաստանի Հանրապետության Տավուշի մարզի Դիլիջան համայնքն է (այսուհետև՝ Հիմնադիր), որի անունից հանդես է գալիս Հայաստանի Հանրապետության Տավուշի մարզի Դիլիջանի համայնքապետարանը:

Թանգարանը ստեղծվել է Հայաստանի Հանրապետության Տավուշի մարզի Դիլիջան ի քաղաքապետի 27.03.2003թ. թիվ 33 և Դիլիջանի քաղաքային համայնքի ավագանու 28.03.2003թ. թիվ 4/5 որոշումների համաձայն, Տավուշի մարզի Դիլիջան քաղաքի երկրագիտական թանգարան համայնքային հիմնարկի (պետական գրանցման (հաշվառման) թիվ 21.0021,վկայական Բ՝ 003275) վերակազմավորման ճանապարհով և հանդիսանում է նրան ամրացված իրավունքների և պարտավորությունների իրավահաջորդը՝ փոխանցման ակտին համապատասխան:

1.2.Թանգարանի իրավունակությունը ծագում է նրա ստեղծման (պետական գրանցման) և դադարում է լուծարման ավարտի (լուծարման պետական գրանցման) պահից:

1.3.Թանգարանն ունի Հայաստանի Հանրապետության զինանշանի պատկերը և իր անվանումը (հայերեն, ռուսերեն և անգլերեն գրառումներով), ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր, ինչպես նաև խորհրդանիշ, օրենքով սահմանված կարգով գրանցված ապրանքային, առևտրային և այլ նշաններ ու անհատականացնող այլ միջոցներ:

1.4.Թանգարանն իր գործունեության ընթացքում ղեկավարվում է Հայաստանի Հանրապետության քաղաքացիական օրենսգրքով (այսուհետև օրենսգիրք), <<Պետական ոչ առևտրային կազմակերպությունների մասին>> Հայաստանի Հանրապետության օրենքով (այսուհետև օրենք ), Հայաստանի Հանրապետության իրավական այլ ակտերով և սույն կանոնադրությամբ:

1.5.Թանգարնն իր պարտավորությունների համար պատասխանատու է իրեն պատկանող ամբողջ գույքով:

1.6.Թանգարանը պատասխանատվություն չի կրում հիմնադրի պարտավորությունների համար:

1.7.Հայաստանի Հանրապետությունը և համայնքները պատասխանատվություն չեն կրում թանգարանի պարտավորությունների համար: Թանգարանն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար:

1.8. Թանգարանի անվանումն է՝

Հայերեն լրիվ՝ Դիլիջանի երկրագիտական թանգարան համայնքային ոչ առևտրային կազմակերպություն

Կրճատ՝ Դիլիջանի երկրագիտական թանգարան

1.9.Թանգարանի գտնվելու վայրը և իրավաբանական ( փոստային) հասցեն է ՝

3901, ՀՀ Տավուշի մարզ,Դիլիջան համայնք,Մյասնիկյան փող. թիվ 28

Դիլիջան համայնքի երկրագիտական թանգարանի կանոնադրություն 3

**2.ԹԱՆԳԱՐԱՆԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ**

2.1.Թանգարանի ստեղծման նպատակն է Հայաստանի Հանրապետության Տավուշի մարզի Դիլիջան համայնքում պատմամշակութային գործունեության իրականացումը:

2.2. Թանգարանի հիմնական խնդիրն է արվեստի, բարոյական և հոգևոր այլ արժեքների նկատմամբ համայնքի բնակչության աշխարհայացքի ձևավորումը և դաստիարակումը :

2.3.Թանգարանի կողմից իրականացվող գործունեության տեսակներն են.

* Նյութական և հոգևոր-մշակութային հուշարձանների հավաքում և պրոպագանդում,
* Հնաոճ իրերի ձեռք բերում և իրացում,
* Պատմամշակութային արժեքների հավաքում, ուսումնասիրում, գիտական մշակում, պահպանում և ցուցադրում,
* Հրատարակչական գործունեություն,
* Ազգագրական, կիրառական-դեկորատիվ արվեստի ցուցանմուշների պահպանում և ցուցադրում, գիտական արխիվի գրադարանի, պակերասրահի գործունեության կազմակերպում,
* Ցուցահանդեսների, ցուցահանդես-վաճառքների կազմակերպում,
* Առևտրական միջնորդական գործունեություն/ ոչ բորսային/
* Տարաբնույթ ստուդիաների /գեղանկարչության, քանդակագործության, գծանկարչության և այլ արվեստների ուսուցման / կազմակերպում
* Լաբորատորիաների, հատուկ նշանակության արհեստանոցի/ վերականգնման, ձևավորման, լուսանկարչական և այլն/ կազմակերպում

Իր առջև դրված խնդիրների արդյունավետ իրականացման համար Թանգարանը ՝

* Իր կողմից կնքված պայմանագրերի ու համաձայնագրերի հիման վրա իրականացնում է երկկողմանի ու բազմակողմանի կապեր հանրապետության ու օտարերկրյա մշակութային կազմակերպությունների, գիտական հիմնարկների, այլ կազմակերպությունների , իրավաբանական և ֆիզիկական անձանց հետ,
* Պայմանագրային հիմունքներով ներգրավում է այլ կազմակերպությունների կամ անհատների,
* Կատարում է տարատեսակ աշխատանքներ, կադրերի պատրաստման, մասնագետների փոխանակման , մշակութային-լուսավորչական և այլ բնագավառներում:

2.4.Թանգարանը կարող է իրականացնել միայն օրենքով կամ հիմադրի որոշմամբ ուղղակիորեն նախատեսված գործունեության տեսակներ:

Օրենքով սահմանված գործունեության առանձին տեսակներով Թանգարանը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշած ժամկետում: Եթե լիցենզիայի հատկացման պայմաններում նախատեսված է , որ Թանգարանը բացի լիցենզավորվող գործունեություններից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Թանգարանը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:

Դիլիջան համայնքի երկրագիտական թանգարանի կանոնադրություն 4

**3.ԹԱՆԳԱՐԱՆԻ ԻՐԱՎԱԿԱՆ ԿԱՐԳԱՎԻՃԱԿԸ,**

**ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

3.1. Պետական գրանցման պահից Թանգարանը ձեռք է բերում իրավաբանական անձի կարգավիճակ:

Թանգարանը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

Թանգարանը ունի ինքնուրույն հաշվեկշիռ, Հայաստանի Հանրապետության և (կամ) օտարերկրյա բանկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):

3.2.Թանգարանը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:

3.3.Թանգարանն իրավունք ունի ստեղծել (հիմնադրի որոշմամբ) առանձնացված ստորաբաժանումներ (մասնաճյուղեր և ներկայացուցչություններ), ինչպես Հայաստանի Հանրապետության, այնպես էլ այլ պետությունների տարածքում:

Կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար թանգարանը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ:

Թանգարանի առանձնացված ստորաբաժանումները և հիմնարկները իրավաբանական անձինք չեն և գործում են Թանգարանի հաստատած կանոնադրությունների հիման վրա, իսկ նրանց ղեկավարները գործում են թանգարանի լիազորագրերի հիման վրա:

3.4.Թանգարանն իրավունք ունի .

* Հայաստանի Հանրապետության չարգելված բոլոր ձևերով ձեռք բերել գույք, այդ թվում արժեթղթեր, տիրապետել , օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,
* Ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավման, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով, օրենսդրությամբ սահմանված կարգով իր անունից թողարկել և տարածել արժեթղթեր,
* Հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփական իրավունքով իրեն պատկանող գույքը,
* Մեկ տարուց ոչ ավելի ժամկետով ամրացված գույքը հիմնադրի անունից հանձնել վարձակալության,
* Օտարել, վարձակալության տալ, փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու և գրավատու,
* Օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և օրինական ձևով ստացված արտադրանք, ծառայություններ մատուցել

Դիլիջան համայնքի երկրագիտական թանգարանի կանոնադրություն 5

և աշխատանքներ կատարել օտարերկրյա իրավաբանական անձանց և (կամ) ձեռնարկությունների, կազմակերպությունների և քաղաքացիների համար,

* Օգտվել նրանց կատարած աշխատանքներից և մատուցած ծառայություններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իրավաբանական անձինք և (կամ) ձեռնարկություններ և (կամ) անդամակցել իրավաբանական անձանց և (կամ) ձեռնարկությունների,
* Օգտվել օրենսդրությամբ և սույն կանոնադրությամբ սահմանված այլ իրավունքից:

3.5.Թանգարանն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

3.6. Թանգարանը պարտավոր է.

* Օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,
* Աշխատանքային պայմանագրեր կնքել Թանգարանի աշխատակիցների հետ,
* Պատասխանատվություն կրել և փոխհատուցել իր կողմից հասցված վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,
* Օրենսդրությամբ սահմանված կարգով հայտարարել Թանգարանի սնանկացման մասին այն դեպքում , երբ հնարավոր չէ բավարարել պարտատերերի օրինական գույքային պահանջները,
* Հրապարակել իր տարեկան ֆինանսական հաշվետվությունը
* Ապահովել Թանգարանի փաստաթղթերի (Թանգարանի կանոնադրության գույքի նկատմամբ գույքային իրավունքները հաստատող փաստաթղթերի, Թանգարանի ներքին փաստաթղթերի առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառնաբ փաստաթղթերի, տնօրենի հրչամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը
* Կրել օրենսդրությամբ և սույն կանոնադրությամբ սահմանված այլ պարտավորություններ:

**4.ԹԱՆԳԱՐԱՆԻ ՀԻՄՆԱԴԻՐԸ**

4.1. Թանգարանի հիմնադիրն ունի Թանգարանի գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

4.2.Թանգարանի հիմնադիրն իրավունք ունի ՝

* Հետ վերցնել իր կողմից Թանգարանին ամրացված գույքը(այդ թվում՝ գույքի օգտագործման ընթացքում առաջացած անբաժանելի բարելավումները),
* Կասեցնել կամ ուժը կորցրած ճանաչել Թանգարանի տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,
* Վերահսկողություն իրականացնել Թանգարանին ամրացված համայնքային սեփականություն հանդիսացող գույքի օգտագործման և պահպանության նկատմամբ,
* Հայցով դիմել դատարան՝ օրենքի կամ սույն կանոնադրության պահանջների խախտմամբ կատարած խոշոր գործարքը անվավեր ճանաչելու նպատակով,
* Օգտվել օրենքով և Թանգարանի կանոնադրությամբ նախատեսված այլ իրավունքներից:

4.3. Թանգարանի հիմնադիրը պարտավոր է ՝

* Ապահովել Թանգարանի բնականոն գործունեությունը

Դիլիջան համայնքի երկրագիտական թանգարանի կանոնադրություն 6

* Չհրապարակել Թանգարանի գործունեության վերաբերյալ գաղտնիք պարունակող տեղեկություններ,
* Կատարել Թանգարանի նկատմամբ ստանձնած պարտավորությունները,
* Պահպանել սույն կանոնադրության դրույթները:

**5. ԹԱՆԳԱՐԱՆԻ ԳՈՒՅՔՆ ՈՒ ՇԱՀՈՒՅԹԸ**

5.1.Թանգարանը հանդիսանում է սեփականատեր՝

* Թանգարանի հիմնադրի կողմից (հիմնադրման ժամանակ և հետագայում) սեփականության իրավունքով հանձնված գույքին,
* Թանգարանի գործունեության հետևանքով արտադրված արտադրանքի և ձեռք բերված գույքի,
* Ստացված եկամուտների,
* Ուսումնական վարձի գումարներից ստացված միջոցների (որոնք կարող են օգտագործվել բացառապես որպես աշխատավարձ և կոմունալ ու տնտեսական այլ ծախսերի կատարման նպատակով):

Թանգարանի սեփականության ներքո կարող է գտնվել ցանկացած գույք, բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց::

Թանգարանի գույքի նկատմամբ սեփականության իրավունք ձեռք բերելու, իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը Թանգարանի սեփականությանը պատկանելու հանգամանքի հետ, սահմանվում են միայն օրենքներով:

5.2.Թանգարանի հիմնադիրը Թանգարանին սեփականության իրավունքով պատկանող գույքի նկատմամբ չունի իրավունքներ:

5.3.Թանգարանի հիմնադիրը կարող է Թանգարանին անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Թանգարանի ստացած եկամուտները Թանգարանի սեփականությունն է:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն է:

5.4.Թանգարանի գույքի վրա կարող է բռնագանձում տարածվել միայն դատական կարգով:

5.5. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Թանգարանն օգտագործում է սույն կանոնադրությամբ նախատեսված նպատակների, (Թանգարանի տեխնիկական հագեցվածության բարելավում, այդ թվում հիմնական միջոցների ձեռք բերման ճանապարհով, Թանգարանի աշխատանքային գործունեությունն ապահովող գույքի և նյութերի ձեռք բերում, գրականության ձեռք բերում, բրոշուրների, գրքույկների, տեղեկագրերի հրապարակման կազմակերպում, պարգևատրումների, հավելավճարների և խրախուսման այլ միջոցներով Թանգանգարանի աշխատակիցների սոցիալական պաշտպանվածության բարձրացումն աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն): Թանգարանի շահույթի օգտագործման կարգը սահմանում է հիմնադիրը:

Դիլիջան համայնքի երկրագիտական թանգարանի կանոնադրություն 7

**6. ԹԱՆԳԱՐԱՆԻ ԿԱՌԱՎԱՐՈՒՄԸ**

6.1. Թանգարանի կառավարման մարմիններն են Թանգարանի հիմադիրը և տնօրենը:

6.2.Թանգարանի կառավարման բարձրագույն մարմինը Թանգարանի հիմնադիրն է, որն իրականացնում է Թանգարանի ընդհանուր կառավարումը և որն ունի Թանգարանի գործունեությանը և կառավարման վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

Թանգարանի հմնադիրը ապահովում է Թանգարանի բնականոն գործունեությանը և պատասխանատվություն է կրում սույն կանոնադրությամբ սահմանված գործունեութան չկատարման անպատշաճ իրականացման համար:

6.3.Թանգարանի հիմնադրի իրավասությանն են պատկանում՝

* Թանգարանի կանոնադրության մեջ փոփոխությունների և լրացումների կատարումը, Թանգարնի կանոնադրության հաստատումը նոր խմբակցությամբ,
* Թանգարանին սեփականության իրավունքով հանձնվող գույքի կազմի հաստատումը,
* Թանգարանին ամրացվող համայնքային սեփականություն հանդիսացող գույքի և կազմի հաստատումը,
* Թանգարանի վերակազմավորումը
* Թանգարանի լուծարումը,
* Թանգարանի լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,
* Կազմակերպությունների հիմադրումը
* Կազմակերպություններում մասնակցության մասին որոշումների ընդունումը,
* Թանգարանի կառավարման համակարգի սահմանումը, Թանգարանի տնօրենի նշանակումը, նրա լիաղորությունների վաղաժամկետ դադարեցումը,
* Թանգարանի գործունեության վերահսկողության իրականացումը,
* Թանգարանային գործունեության առարկայի և նպատակների, այդ թվում՝ Թանգարանի կողմից իրականցվող գործունեության տեսակների, նոր մասնագիտություններով կրթական ծրագրերի սահմանումը,
* Մասնագիտությունների և մասնագիտացումների անվանացանկերի հաստատումը,
* Ըստ մասնագիտւթյունների ուսումնական պլանների հաստատումը,
* Թանգարանի աուդիտն իրականցնող անձի հաստատումը,
* Աուդիտի իրականցման որոշումն ընդունելը,
* Թանգարանի տարեկան ծախսերի, այդ թվում՝ անվճար ուսուցման ծախսերի, արտաբյուջետային եկամուտների և ծախսերի նախահաշվի հաստատումը,
* Ինչպես անվճար, այնպես էլ վճարովի հիմունքներով ընդունելության տեղերի հաստատումը ըստ մասնագիտությունների,
* Թանգարանի տարեկան հաշվետվությունների, տարեկան հաշվապահական հաշվեկշռի հաստատումը,
* Թանգարանի շահույթի ու վնասների օգտագորշման կարգի մասին որոշման ընդունումը,
* Թանգարանի մասնաճյուղերի, ներկայացուցչությունների և հիմնարկների աշխատանքի տարեկան արդյունքների հաստատումը,
* Թանգարանի գույքի օտարման և ձեռք բերման հետ կապված խոշոր գործարքներ (որոնց արժեքը, գործարքային փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման օրվանը նախորդող եռամսյակի արդյունքներով սահմանված զուտ ակտիվների մեծության ½-ը) կատարելուն համաձայնություն տալը,
* Թանգարանի առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,
* Թագարանի ներքին գործունեությունը կարգավորող փաստաթղթերի (Թանգարանի ներքին փաստաթղթեր) հաստատումը,

Դիլիջան համայնքի երկրագիտական թանգարանի կանոնադրություն 8

* Ղեկավար պաշտոնատար անձանց աշխատանքի վարձատրման պայմանների որոշումը:

Թանգարանի հիմադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

6.4.Թանգարանի ընթացիկ, կրթական, արտադրատնտեսական, ֆինանսական և այլ գործունեության ղեկավարումը իրականացնում է տնօրենը, որին նշանակում է հիմադիրը: Տնօրեն կարող է նշանակվել բարձրագույն կրթություն ունեցող , Հայաստանի Հանրապետության գործունակ ցանկացած քաղաքացի, բացառությամբ օրենքով նախատեսված դեպքերի: Թանգարանի և Թանգարանի տնօրենի միջև աշխատանքային պայմանագիրը հիմնդրի անունից ստորագրվում է համայնքապետի կողմից: Պայմանագրում սահմանվում են տնօրենի իրավունքները, պարտականությունները փոխհարաբերություները հիմադրի հետ, նրա աշխատանքի վարձատրման պայմանները, պայմանագրի դադարման հիմքերը (այդ թվում՝ օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի թանգարանի հիմնադրի իրավասությանը վերաբերվող հարցերի: Տնօրենը օրենքով, հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Թանգարանի գործունեությունը և կրում է պատասխանատվություն օրենքների, այլ իրավական ակտերի, հիմնադրի որոշումերի, սույն կանոնադրության, աշխատաքային պայմանագրի պահանջները չկատարելու կամ անպատշաճ կատարելու համար:

Տնօրենը լրիվ գույքային պատասխանատվություն է կրում իր մեղքով Թանգարանին, հիմնադրին, պետությանը պատճառված, ընդ որում տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու համար:

Հիմադրի անունից հանդես եկող պաշտոնատար անձը (Հայաստանի Հանրապետության Տավուշի մարզի Դիլիջանի համայնքապետը ) պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա է կրում լրիվ գույքային պատասխանատվությունը:

Տնօրենի բացակայության դեպքում հիմադրի գրավոր կարգադրության համաձայն տնօրենի լիազորություններն իրակացնոււմ է այլ անձ:

Թանգարանի տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Թանգարանի:

6.5.Թանգարանի տնօրենը իր իրավասության սահմաններում՝

* Առանց լիազորագրի գործում է Թանգարանի անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում և միջազգային կազմակերպություններում ,
* Տնօրինում է Թանգարանի գույքը, այդ թվում ֆինանսական միջոցները,
* Կնքում է պայմանագրեր, այդ թվում՝ աշխատանքային,
* Կազմակերպում է Թանգարանի կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,
* Տալիս է լիազորագրեր, այդ թվում՝ վերալիազորման իրավունքով լիազորագրեր,
* Բանկում բացում է հաշվարկային և այլ հաշիվներ,
* Սահմանում է Թանգարանի կառուցվածն ու կառուցվածքային ստորաբաժանումների իրավասությունները,

Դիլիջան համայնքի երկրագիտական թանգարանի կանոնադրություն 9

* Հաստատում է Թանգարանի առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասխան լիազորագրեր,
* Իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը,
* Կատարում է աշխատանքի բաշխումը իր տեղակալների միջև,
* Սահմանված կարգով աշխատանքի է ընդունում և աշխատանքից ազատում Թանգարանի աշխատակիցներին,
* Աշխատակցի նկատմամբ կիրառվում է խրախուսման և կարգապահական միջոցներ,
* Իրականացնում է օրենքով, հիմադրի որոշումներով, սույն կանոնադրությամբ իրեն վերապահված կամ հիմադրի կողմից տրված այլ լիազորություներ և հանձնարարություններ:

6.6.Թանգարանի գործունեության նկատմամբ վերահսկողությունն իրականացնում են հիմնադիրը, հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

Թանգարանի տարեկան ֆինանսական հաշվետվության հավաստիությունը վերսկսելու համար հիմնադիրն իրավունք ունի ամեն տարի ներգրավել Թանգարանի, Թանգարանի տնօրենի հետ գույքային շահերով չկապված արհեստավարժ վերստուգիչ աուդիտորի (արտաքին աուդիտ):

**7.ԹԱՆԳԱՐԱՆԻ ՄԱՍՆԱՃՅՈՒՂԵՐ ԵՎ**

**ՆԵՐԿԱՅԱՑՈՒՑՉՈՒԹՅՈՒՆՆԵՐ**

7.1.Հայաստանի Հանրապետության տարածքում և նրանից դուրս Թանգարանը չունի մասնաճյուղեր և ներկայացուցչություններ:

**8.ԹԱՆԳԱՐԱՆԻ ՎԵՐԱԿԱԶՄԱԿԵՐՊՈՒՄԸ**

**ԵՎ ԼՈՒԾԱՐՈՒՄԸ**

8.1.Թանգարանը, նրա հիմնադրի որոշմամբ, կարող է վերակազմակերպվել կամ լուծարվել՝ Հայաստանի Հանրապետության քաղաքացիական օրենսքգքով սահմանված կարգով:

Թանգարանը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Թանգարանի գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

8.2.Թանգարանն իրավունք ունի վերակազմավորվել հարյուր տոկոս համայնքային (Հայաստանի Հանրապետության Տավուշի մարզի Դիլիջան համայքային) մասնակցությամբ ընկերության կամ հիմադրամի:

Դիլիջան համայնքի երկրագիտական թանգարանի կանոնադրություն 10

8.3.Թանգարանի լուծարման դեպքում Թանգարանի պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Տավուշի մարզի Դիիջան համայքնի բյուջե:

8.4.Թանգարանը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյաններում համապատասխան գրանցում կատարելու պահից: